**Referat af Generalforsamling i SI Odder d. 27. september 2023**

**Lyscermoni**

Marianne B tændte lys for SI International med ønsket om fremgang for vores organisation.

Jette B tændte lys for SI Europa og satte fokus på, at der fortsat skal arbejdes med ligestillingen på alle niveauer.

Karen tændte lys for SI Danmark med ønsket om, at der fortsat arbejdes på at synliggøre vores organisation, så den styrkes yderligere.

Hanne tændte lys for SI Odder med ønsket om, at den nye abortlov bliver til gavn for den enkelte kvinde.

* **Valg af dirigent**

Karla Andersen blev valgt som dirigent og erklærede generalforsamlingen for rettidig indkaldt samt at antallet af stemmeberettigede medlemmer udgjorde over halvdelen af medlemmerne i SI Odder.

* **Præsidenten aflægger beretning**

Anne Juhl aflagde beretning, som blev godkendt. Beretningen vedlægges som bilag.

* **Årsregnskab for 2022**

Marianne S gennemgik det endelige årsregnskabet 2022. Regnskabet blev godkendt.

* **Gennemgang og godkendelse af budget for 2024**

Marianne S gennemgik budgettet for 2024. Der forventes et overskud på driftskontoen på kr. 2.345 og på projektkontoen kr. 33.050. Det skal bemærkes, at der ikke er besluttet, hvilke projekter, der i 2024 skal doneres til. Desuden kan der påregnes udgifter på driftskontoen til PR-fremstød. Budgettet blev godkendt.

* **Beretning fra KPD/KAPD**

Karen fremlagde beretningen. KPD/KAPD vil på et møde en gang årligt følge på klubbens udvikling og være tovholder på opfølgningen af donationer til projekter. Beretningen vedlægges som bilag.

* **Valg af bestyrelse:**
* Vicepræsident: Hanne Rasmussen blev valgt
* Sekretær: Jette Brinch blev valgt
* Suppleant: Lene Grønlund blev valgt
* KPD: Susanne blev genvalgt

Den nuværende bestyrelse fortsætter til årsskiftet. Den 1. januar 2024 indtræder den nye bestyrelse, da soroptimiståret efter ændringer i klubloven følger årsskiftet.

Den nye bestyrelse pr. 1. januar 2024:

Præsident: Mette Tobiassen

Vicepræsident: Hanne Rasmussen

Past præsident: Anne Juhl

Kasserer: Anne Wiese

Sekretær: Jette Brinch

Bestyrelsesmedlem: Helle Rochat

Suppleant: Lene Grønlund

KPD: Susanne Thomsen Jensen

* **Valg af repræsentanter og suppleanter til Unionens repræsentantskab**

For bestyrelsen er valgt Mette Tobiassen og som suppleant er Anne Juhl. For medlemmerne er Susanne Thomsen Jensen valgt og suppleant er Anne Marie Flensted.

* **Valg af revisor og revisorsuppleant:**

Sanne Rubinke blev valgt som revisor og Karla Andersen blev valgt som revisorsuppleant.

* **Fastsættelse af kontingent**

Kontingentet for 2024 er fortsat kr. 1.100. Såfremt der på repræsentantskabsmødet vedtages en kontingentforhøjelse på kr. 35 vil kontingentet for 2025 blive på kr. 1.135.

* **Indkomne forslag**

Der var ikke indkommet forslag, så punktet udgik**.**

* **Eventuelt**

Tak til præsident og bestyrelse for et godt soroptiment år med mange aktiviteter.

Ref. KS 1/10 23